Theophilus van Bisantium - Wikipedia
Theophilus van Bisantium
Theophilus (regs) uitgebeeld op die keersy van ’n munt van sy pa, Michael II.
2 Oktober 829 – 20 Januarie 842
20 Januarie 842
Konstantyn, Michael III, Maria, Thekla, Anna, Anastasia, Pulcheria
Theophilos (Grieks: Θεόφιλος; 813 – 20 Januarie 842) was die Bisantynse keiser van 829 tot met sy dood in 842. Hy was die seun van keiser Michael II en sy vrou Thekla. Sy pa het hom in 822 as medekeiser gekroon kort nadat hy die troon bestyg het. Ná sy dood op 2 Oktober 829 het Theophilus die alleenheerser geword.
Hy was die tweede keiser van die Frigiese Dinastie en het sy leërs persoonlik aangevoer in sy lewenslange oorlog teen die Moslemse Arabiere, wat in 831 begin het.
Theophilus is op 20 Januarie 842 dood nadat sy gesondheid ’n ruk lank agteruitgegaan het. Sommige historici beskou hom as een van die bekwaamste Bisantynse keisers en ander as ’n doodgewone man wat nie baie doeltreffend regeer het nie. Daar is egter geen twyfel dat hy dapper was nie. Hy het ook korrupsie en onderdrukking deur sy amptenare gestuit.
Ondanks die koste van sy oorloë en groot bedrae wat bestee is aan geboue, die handel en nywerheid, was die ryk se finansies uitstekend, waarskynlik vanweë die doeltreffende administrasie van die departement.
Hy en sy vrou, Theodora, het sewe kinders gehad:
Konstantyn, medekeiser van omstreeks 833 tot met sy dood omstreeks 835.
Michael III, wat hom opgevolg het
Haldon, John (2008). The Byzantine Wars. The History Press. Treadgold, Warren (1997). A History of the Byzantine State and Society. The Stanford Press. Runciman, Steven (1930). A history of the First Bulgarian Empire. Londen: G. Bell & Sons. Hierdie artikel is vertaal uit die Engelse Wikipedia
Ontsluit van "https://af.wikipedia.org/w/index.php?title=Theophilus_van_Bisantium&oldid=1482245"	Kategorie: Bisantynse keisers	Navigasie-keuseskerm
AlemannischAragonésالعربيةAzərbaycancaБългарскиCatalàČeštinaDeutschΕλληνικάEnglishEspañolEuskaraفارسیSuomiFrançaisGalegoHrvatskiMagyarBahasa IndonesiaItaliano日本語ქართული한국어LatinaМакедонскиNederlandsNorsk bokmålPolskiPortuguêsRomânăРусскийScotsSrpskohrvatski / српскохрватскиSlovenčinaSlovenščinaСрпски / srpskiSvenskaTürkçeУкраїнськаTiếng Việt中文	Wysig skakels	Die bladsy is laas op 21 Augustus 2016 om 17:25 bygewerk.